Ένωση Ποδοσφαιρικών Σωματείων Κοζάνης

Η **Ένωση Ποδοσφαιρικών Σωματείων Κοζάνης** (**Ε.Π.Σ.Κ.**) είναι το όργανο διοίκησης του ποδοσφαίρου στον Νομό Κοζάνης. Εδρεύει στην Κοζάνη και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή των τοπικών πρωταθλημάτων και του Κυπέλλου, όπως και των παιδικών πρωταθλημάτων υποδομών. Συντονίζει επίσης τις δραστηριότητες των μικτών ομάδων Νέων και Παίδων, οι οποίες εκπροσωπούν τον Νομό Κοζάνης σε εθνικό επίπεδο. Τα γήπεδα της αποτελούν από τις καλύτερες ποδοσφαιρικές εγκαταστάσεις της Ελλάδας.

## Ιστορία
Η Ένωση Ποδοσφαιρικών Σωματείων Κοζάνης είναι ο απόγονος της Ένωσης Ποδοσφαιρικών Σωματείων Βορειοδυτικής Μακεδονίας που περιλάμβανε όλα τα ποδοσφαιρικά σωματεία των τεσσάρων Νομών της Δυτικής Μακεδονίας (Γρεβενών, Καστοριάς, Κοζάνης και Φλώρινας). 

### Ίδρυση
Ιδρύθηκε το 1957 μετά από πολυετείς προσπάθειες των παραγόντων των σωματείων της Δυτικής Μακεδονίας, που μέχρι τότε αγωνιζόταν υπό τη σκέπη της Ε.Π.Σ. Μακεδονίας και με μπροστάρη τον κ. Μερκούρη Κυρατσού η Ε.Π.Σ. Βορειοδυτικής Μακεδονίας απέκτησε σάρκα και οστά με την απόφαση με αριθμό 109 στις 9 Μαΐου 1957 αναγνώρισης από το Πρωτοδικείο Κοζάνης.

Οι ιδρυτές που υπογράφουν το ιδρυτικό καταστατικό της το 1957 ήταν:
# Σπυρίδων Ακριτίδης του Άρη και του Πτολεμαίου Πτολεμαΐδας 
# Θωμάς Τυπάλδης του Άρη Καστοριάς 
# Στέφανος Κυρατζής της Ορεστιάδας Καστοριάς 
# Μιχαήλ Φερδής του Ατρόμητου Καστοριάς 
# Αρίσταρχος Μαυρίδης του Παναργειακού Άργους Ορεστικού
# Δημήτριος Τσιολάκης του Ολυμπιακού Κοζάνης
# Ευάγγελος Χονδροκώστας του Μακεδονικού Κοζάνης

Το πρώτο Διοικητικό Συμβούλιο της Ε.Π.Σ. Βορειοδυτικής Μακεδονίας, που προήλθε από τη Γενική Συνέλευση στις 2 Μαΐου 1957, είχε ως εξής:
* Πρόεδρος: Μερκούρης Κυρατσούς
* Αντιπρόεδρος: Σπύρος Ακριτίδης
* Γενικός Γραμματέας: Ιωάννης Γκοβεδάρος
* Ταμίας: Κίμων Μελανοφρύδης
* Έφορος: Κωνσταντίνος Μπέλτσος
* Μέλος: Μιχαήλ Φεδρής
* Μέλος: Πέτρος Τριανταφυλλίδης

### Αναγνώριση από την Ε.Π.Ο. και ιδρυτικοί Σύλλογοι
Η Ελληνική Ποδοσφαιρική Ομοσπονδία με την υπό αριθμό 55033 στις 28 Ιουνίου 1957 απόφαση της αναγνώρισε επίσημα την Ε.Π.Σ. Βορειοδυτικής Μακεδονίας με έδρα την Κοζάνη και με περιοχή αυτήν των Νομών Φλώρινας, Κοζάνης και Καστοριάς (τα Γρεβενά τότε ήταν επαρχία του Νομού Κοζάνης). Με την ίδια απόφαση της Ε.Π.Ο. εντάχθηκαν στη δύναμη της νέας Ένωσης τα παρακάτω σωματεία, που αποσπάστηκαν από την Ε.Π.Σ. Μακεδονίας:
# Ελλάς Φλώρινας
# Ολυμπιακός Κοζάνης
# Μακεδονικός Κοζάνης
# Μέγας Αλέξανδρος Φλώρινας
# Ατρόμητος Καστοριάς
# Άρης Πτολεμαΐδας
# Ορεστιάς Καστοριάς
# Άρης Καστοριάς
#Πτολεμαίος Πτολεμαΐδας
# Ερμής Αμυνταίου
# Παναργειακός Άργους Ορεστικού
# Μακεδονικός Σιάτιστας
# Πυρσός Γρεβενών
# Τιτάν Σερβίων
# Ηρακλής Πτολεμαΐδας
# Ηρακλής Κοζάνης

### Απόσπαση των Ε.Π.Σ. Καστοριάς, Φλώρινας και Γρεβενών
Το 1978 αναγνωρίστηκε η Ένωση Ποδοσφαιρικών Σωματείων Καστοριάς «Παύλος Μελάς» με έδρα την Καστοριά και περιοχή αυτήν του Νομού Καστοριάς και αποσπάστηκαν τα σωματεία της από την Ε.Π.Σ. Βορειοδυτικής Μακεδονίας.

Το 1980 αναγνωρίστηκε η Ένωση Ποδοσφαιρικών Σωματείων Φλώρινας «Λυγκηστίς» με έδρα τη Φλώρινα και περιοχή αυτήν του Νομού Φλώρινας και αποσπάστηκαν τα σωματεία της από την Ε.Π.Σ. Βορειοδυτικής Μακεδονίας.

Το 1983 αναγνωρίστηκε η Ένωση Ποδοσφαιρικών Σωματείων Γρεβενών με έδρα τα Γρεβενά και περιοχή αυτήν του Νομού Γρεβενών και αποσπάστηκαν τα σωματεία της από την Ε.Π.Σ. Βορειοδυτικής Μακεδονίας.

Έτσι, με την τροποποίηση του καταστατικού το 1985, η Ε.Π.Σ. Βορειοδυτικής Μακεδονίας μετονομάστηκε σε Ε.Π.Σ. Κοζάνης, αφού εκπροσωπεί τα σωματεία του Νομού Κοζάνης και μόνο.

### Νεότερα Χρόνια
Η Ε.Π.Σ. Κοζάνης είναι μία από τις μεγαλύτερες Ε.Π.Σ. της Ελλάδας, αφού κατά καιρούς αγωνίστηκαν στα πρωταθλήματα της πάνω από 170 σωματεία (μόνο του Νομού Κοζάνης). Η Ε.Π.Σ. Κοζάνης διοργανώνει τα πρωταθλήματα Α΄ και Β΄ Κατηγορίας, το Κύπελλο Ε.Π.Σ. Κοζάνης και τα πρωταθλήματα υποδομής (Παιδικό, Προπαιδικό, Τζούνιορ και Μίνι).

Υποστηρίζει Μικτές Ομάδες Νέων και Παίδων που συμμετέχουν στα αντίστοιχα πανελλήνια πρωταθλήματα προεπιλογής εθνικών ομάδων. Διοργανώνει επίσης τακτικά σεμινάρια Κανονισμών Διαιτησίας, Πρώτων Βοηθειών κ.λπ., σχολές Διαιτησίας, σχολές Προπονητών, αγώνες Εθνικών Ομάδων και διάφορες άλλες εκδηλώσεις, συμμετέχοντας ενεργά στην αθλητική και κοινωνική ζωή του τόπου.

## Πρωταθλήματα

Η δομή των πρωταθλημάτων της Ε.Π.Σ. Κοζάνης είναι η εξής:
* Α΄ Κατηγορία
* Β΄ Κατηγορία

### Πρωταθλητές

Πηγή: Ε.Π.Σ. Κοζάνης

## Κύπελλο

Στον θεσμό του Κυπέλλου συμμετέχουν τα σωματεία της Ε.Π.Σ. Κοζάνης.

Από την αγωνιστική περίοδο 1971–1972 έως την αγωνιστική περίοδο 1982–1983 το Κύπελλο διοργάνωσε η Ένωση Ποδοσφαιρικών Σωματείων Βορειοδυτικής Μακεδονίας με σωματεία από τα Γρεβενά, Καστοριά, Κοζάνη και Φλώρινα.

### Κυπελλούχοι

Πηγή: Ε.Π.Σ. Κοζάνης

### Σύνολα τίτλων

## Σούπερ Καπ

Στο θεσμό του Super Cup συμμετέχουν η εκάστοτε πρωταθλήτρια και κυπελλούχος της Ε.Π.Σ. Κοζάνης. Ο θεσμός ξεκινησε το 2012.

## Έμβλημα
Κύριο στοιχείο του εμβλήματος της Ένωσης Ποδοσφαιρικών Σωματείων Κοζάνης είναι η προτομή του Γεωργίου Λασσάνη.

## Ρεκόρ - στατιστικά
### Ομάδες
*Ο Π.Σ. Μακεδονικός Φούφα έχει 5 κατακτήσεις Σούπερ Καπ σε 6 τελικούς.
*Ο Π.Σ. Μακεδονικός Φούφα και ο Φ.Σ. Κοζάνη εχουν 6 κατακτήσεις Κυπελλου.
*Ο Πυρσός Γρεβενών εχει τα περισσότερα πρωταθλήματα στην ΕΠΣ Βορειοδυτικής Μακεδονίας (7).
*Ο Μακεδονικός Φούφα εχει τα περισσότερα πρωταθλήματα στην ΕΠΣ Κοζάνης (5).
*Ο Φ.Σ. Κοζάνη εχει 12 παρουσίες σε τελικούς στο Κύπελλο Ε.Π.Σ. Κοζάνης.

### Παίκτες
*O Ηλίας Σολάκης είναι ο γηραιότερος που αναδείχθηκε πρώτος σκόρερ σε ηλικία 42 ετών το 2016 με τον Μακεδονικό Φούφα.

## Το δυναμικό της Ε.Π.Σ. Κοζάνης

## Σημειώσεις

## Παραπομπές


## Πηγές
* Ελληνικό Ερασιτεχνικό Ποδόσφαιρο

## Δείτε επίσης
* Κύπελλο Ε.Π.Σ. Κοζάνης

## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στην Κοζάνη